Emmanuel Macron a sărbătorit relaxarea restricţiilor la o cafenea. Cum a fost surprins preşedintele Franţei.
Președintele și premierul Franței au sărbătorit la cafenea relaxarea restricțiilor. Restaurantele și cafenelele s-au redeschis la exterior după șase luni. De azi, francezii pot merge la muzee, cinematografe și teatre. Restricțiile de circulație pe timpul nopții încep de la 9 seara, în loc de 7.
Dacă Franța înseamnă pentru tine o cafea sau un pahar cu vin la o terasă, atunci am vești bune.Primul om în stat a fost și primul client. Emmanuel Macron a ieșit cu premierul Jean Castex la o cafea, în centrul Parisului."Să ne obișnuim să trăim împreună în prezent. Dacă reușim să ne organizăm bine, în mod colectiv, dacă ne vom vaccina în continuare, dacă vom fi cetățeni disciplinați, nu există motiv să nu facem progrese", a declarat preşedintele Franţei.Ceilalți miniștri, printre care și cel al Economiei, s-au grăbit să îi urmeze exemplul. Cinematografele și teatrele s-au redeschis și ele. Iar la Luvru, zeci de oameni au stat la coadă încă de la prima oră.